Remeo

Historia

Yritys syntyi Suomessa vuonna 1964 ja laajeni vähitellen yrityskauppojen myötä. Vuonna 1998 omistajaksi tuli ranskalainen SITA, joka muutti vuonna 2016 yrityksen nimeksi SUEZ Suomi Oy. Vuonna 2016 yritys siirtyi suomalaisen, perheomisteisen pääomasijoittajan, Hartwall Capital Oy:n omistukseen, jolloin yrityksestä tuli jälleen täysin suomalainen yhtiö. Vuonna 2017 yrityksen nimeksi tuli Remeo Oy. Sanan remeo latinankielinen merkitys on palata takaisin. Nimi kertoo yrityksen ytimessä olevasta kiertotalouden edistämisestä ja sitoutumisesta jätteettömään, luonnon resursseja säästävään yhteiskunnan kehittämiseen.

Palvelut ja tuotteet

Remeo Oy tarjoaa yrityksille ja organisaatioille ympäristöhuollon palveluratkaisuja. Yritys tarjoaa jätehuollon palvelut ja tuotteet myös kotitalouksille. 
Palvelut yrityksille ja organisaatioille: perusjätehuolto eli tyhjennys- ja kuljetuspalvelut, materiaalin kierrätys ja hyötykäyttö, jätehuoltokartoitukset ja -suunnitelmat, vaarallisten jätteiden palvelut, tietosuojapalvelut, ympäristöraportointi, kehittämispalvelut, koulutuspalvelut, konsultointipalvelut, kiertotalouspalvelut, materiaalitehokkuuskartoitukset, saniteettipalvelut, imuauto- ja painehuuhtelupalvelut, vaihtolavapalvelut, autojen rekisteristä poistot ja purkuvaraosat sekä raskaan kaluston palvelut. 
Tuotteet yrityksille ja organisaatioille: keräysastiat, keräysrullakot ja -telineet, keräyssäkit, lajittelujärjestelmät, REMEO Moni -monilokero, vaarallisen jätteen keräysvälineet, tietosuojakeräysvälineet, vaihtolavat, etukontit, puristimet ja paalaimet sekä saniteettituotteet. 
Palvelut ja tuotteet kotitalouksille: jätehuoltosopimus, jäteastiat, REMEO Moni -monilokero, vaihtolavat, talkoolavat, tietosuojapalvelut, suursäkit ja lajitteluopas yksityisille.

Roskasta raaka-ainetta

Kiertotaloudessa jätteestä syntyy hyödynnettävää materiaalia eli raaka-ainetta teollisuuden uusiokäyttöön. Tällä hetkellä Suomessa jo merkittävä osa kaupan, palveluiden, teollisuuden ja muiden tahojen tuottamasta jätteestä pystytään hyödyntämään, mutta potentiaalia on edelleen paljon. Remeo Oy:n tavoitteena on tehostaa lajittelua ja siten lisätä hyödynnettävien materiaalien talteen ottamista. Toiminta tähtää kiertotalouden mukaiseen luonnonvarojen säästämiseen. 
Remeo Oy suunnittelee Vantaalle rakennusteollisuuden sekä kaupan ja teollisuuden jätemateriaaleille kierrätyslaitosta, joka edistäisi merkittävästi kiertotalouden toteutumista Suomessa. Uusimman teknologian myötä laitoksella voisi tuottaa erittäin puhtaita ja arvokkaita, uudelleen käytettäviä materiaaleja, joilla korvataan neitseellisiä raaka-aineita. Vuonna 2021 valmistuvaksi suunnitellun laitoksen käsittelykapasiteetti voi olla jopa 30 prosenttia pääkaupunkiseudun tarpeesta. Remeo Oy:llä on tällä hetkellä 8 käsittelylaitosta eri puolilla Suomea. Yrityksen Viikissä sijaitsevalla rakennusjätteen käsittelylaitoksella oli valmistuessaan maailman ensimmäinen robotiikkaan perustuva kierrätysjärjestelmä.

Kiertotalous

Kiertotalous tarkoittaa viisaita ratkaisuja maapallon säästämiseksi tuleville sukupolville. Kiertotalouden toteuttamisella parannamme oman elämämme laatua jo nyt sen lisäksi, että pelastamme maapalloa ja säästämme rahaa. 
Kiertotalous on resurssiviisautta ja paljon enemmän kuin kierrättämistä. Kiertotalouden toteuttamiseen on meidän kaikkien osallistuttava. Ympäristönhuollon rooli on innovatiivisten kierrätysmenetelmien keksiminen, mutta tämä ei yksin riitä. Tuotteet on jo suunniteltava toteuttamaan kiertotaloutta mahdollisimman tehokkaasti.
Jätehierarkian eli etusijajärjestyksen mukaisesti suurimmat säästöt syntyvät aina hierarkian yläpäässä – eli silloin, kun jätettä ei synny lainkaan, kun se käytetään uudelleen tai kierrätetään. Kalleinta on jätteen polttaminen ja kaatopaikalle toimittaminen.

Vastuullisuus

Remeo Oy:n toimintaa ohjaa vastuullisuus, asiakaskeskeisyys, logistinen tehokkuus sekä kannattavuus. Tavoitteena on edistää jätealalla tervettä liiketoimintaa sekä kiertotalouteen pohjautuvia liiketoiminnan muotoja.
Yrityksen toiminta on ISO-sertifioitua ja yhtiölle on myönnetty seuraavat sertifikaatit: ISO 9001 (laadun hallinta), ISO 14001 (ympäristön hallinta), ISO 45001 (työterveyden ja työturvallisuuden johtamisen järjestelmä) ja ETJ+ (energiatehokkuuden hallinta). Remeo kehittää ja parantaa toimintaansa jatkuvasti.
Toiminnan kehittämiseksi ja parantamiseksi sekä edellä mainittuihin sertifikaatteihin liittyen yhtiö asettaa toiminalleen vuosittain konkreettisia tavoitteita. Näitä ovat esimerkiksi energiatehokkuuteen panostaminen, fossiilisten polttoaineiden korvaaminen uusiutuvilla polttoaineilla sekä kiertotalouspalveluiden kehittäminen, kuten Leipärinki-palvelu ja kovien muovien keräyspalvelu.
Remeo Oy on Nolla tapaturmaa -foorumin jäsen ja tavoitteena on 0 tapaturmaa. Yhtiön henkilöstöllä on työtehtäviin tarvittava koulutus ja pätevyys. Yhtiö on sitoutunut Suomi 2050 -yhteiskuntasitoumukseen sekä Helsingin kaupungin 2016 -ilmastokumppaniksi.